Body-SDS behandling – Kim Wilken
Migræne eller spændingshovedpine?
Ondt i nakken og skuldrene?
Ondt i hofter og knæ?
Uro i benene?
Svimmelhed efter hjernerystelse?
Uanset om du kommer med en fysisk skade eller et gammelt traume, om du synes dit liv og dine tanker kører i ring, eller du “bare” vil have optimeret dine resultater inden for hverdags-, sports- eller arbejdsliv. Så bliver du med Body-SDS’ fantastiske behandlingsform hjulpet rigtig langt. Og jeg behandler dig i øvrigt uden knæk, bræk og grænseoverskridende smerte.
Gennem behandlingen aktiverer jeg dine led, muskler og organer, så de bliver i stand til at fungere optimalt. Dermed giver din egen krop dig plads til at være dig selv, og til at komme videre i den retning, som er bedst for dig. Har du brug for at tale undervejs, gør vi også det. Du skulle gerne ende med at “blive den, du er”.
Nogle forsikringsselskabers sundhedsordninger dækker massage hos en Body-sds terapeut. De skilter ikke med det, så du er nødt til at spørge direkte. Men flere af os har haft klienter, som har fået dækket behandlinger fra bl.a. Mølholm, If og Codan. Den sidste, jeg har haft, fik dækket behandlingen af Lærerstandens Brandforsikring.
Du starter med at ligge på ryggen på en briks, dækket af et tæppe og iført undertøj. Jeg løsner dine muskler og led, idet jeg starter med nakken og arbejder mig ned til fødderne, inden du vender dig om, og jeg tager fat på din ryg og bagsiden af benene.
Undervejs benytter jeg mig af skiftende teknikker, som spænder fra massage og akkupressur over pulsering og ledfrigørelse. Hvis du er øm nogle steder, vil jeg naturligvis tage hensyn til det, og der sker intet undervejs, som du ikke er indforstået med.
Efter behandlingen ligger du et par minutter, inden du får et glas vand og bliver pålagt at drikke rigeligt med vand resten af dagen. Det skyldes, at der er blevet frigjort en masse affaldsstoffer i din krop under behandlingen, og de stoffer skal du naturligvis af med. Det klarer vandet.
Skulle du føle dig særligt sårbar eller ”lidt ved siden af dig selv” efter en behandling, er det kun et tegn på, at din krop fungerer, som den er tænkt. Du er velkommen til at stille spørgsmål undervejs i behandlingen og bagefter.